Diari Oficial de la Generalitat Valenciana


Sumari del DOGV 4249, del 15-05-2002 (2002/4938)

Informació pública del programa d'actuació integrada de la unitat d'execució única del sector 17 UET del Pla General Municipal d'Ordenació Urbana de Castelló de la Plana, el sector del qual s'identifica com a ESTEPAR.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4249

Data del DOGV
:   15-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4938


Organisme emissor
:   Marbopa Promocions, SL

Tipus de document
:   Anunci

Informació pública del programa d'actuació integrada de la unitat d'execució única del sector 17 UET del Pla General Municipal d'Ordenació Urbana de Castelló de la Plana, el sector del qual s'identifica com a ESTEPAR. [2002/A4938]
  
La societat mercantil Marbopa Promocions, SL, amb domicili social a Castelló de la Plana, carrer Trinitat, 73, 5t, B, titular del codi d'identificació fiscal número F36250224, ha formulat una alternativa tècnica, del sector 17.UET unitat d'execució única, del Pla General d'Ordenació Urbana de Castelló de la Plana, el sector de la qual s'identifica com a ESTEPAR.
  
Conté el propi Programa d'Actuació Integrada; Pla Parcial d'ordenació detallada del sector; avantprojecte d'urbanització i testimoni de l'escriptura de constitució de l'Agrupació d'Interés Urbanístic sector ESTEPAR, amb l'acord de referendament i concertació amb la promotora. I igualment resguard acreditatiu de sol·licitud de la cèdula d'urbanització.
  
Els citats instruments d'ordenació urbanística han sigut protocol·litzats per mitjà de l'acta autoritzada pel notari de Castelló de la Plana Ernesto Tarragón Albella, el 22 del corrent mes d'abril, davall del número 617 de protocol, la notaria del qual es troba en el carrer Ruiz Zorrilla, 1, 3r, de Castelló de la Plana.
  
Una còpia de tot això ha sigut depositada en l'Ajuntament de la dita capital, registre d'entrada número 31.132 de 23 d'abril, Departament d'Urbanisme, plaça Major, 1, 4ª planta.
  
Per consegüent i en compliment del que disposa l'article 48.1.c de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es publica el present anunci, advertint que, dins del termini de 20 dies comptats des de la seua publicació en el Diari Oficial de la Generalitat Valenciana, qualsevol persona podrà comparéixer en la Notaria del senyor Tarragón Albella per a obtindre una còpia de l'acta de protocol·lització dels instruments d'ordenació urbanística o sol·licitar que li siga exhibida esta.
  
I igualment, i dins del mateix termini, es podrà consultar en l'Ajuntament les actuacions derivades de la documentació allí depositada (Departament d'Urbanisme) i presentar, per a la seua incorporació a aquelles, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
La qual cosa es fa pública en compliment del que disposa la citada Llei 6/1994, de 15 de novembre, de la Generalitat Valenciana, Reguladora de l'Activitat Urbanística.